**Iestājpārbaudījums *uz 8. klasi*, *vācu valoda***

**Iestājpārbaudījuma programma**

Iestājpārbaudījuma mērķis

Novērtēt izglītojamo zināšanu un prasmju kopumu, atbilstoši [Ministru kabineta 2018. gada 27. novembra noteikumu Nr. 747 “Noteikumi par valsts pamatizglītības standartu un pamatizglītības programmu paraugiem”](https://likumi.lv/ta/id/309597-noteikumi-par-valsts-visparejas-videjas-izglitibas-standartu-un-visparejas-videjas-izglitibas-programmu-paraugiem) 2. pielikuma plānotajiem sasniedzamajiem rezultātiem svešvalodā.

Iestājpārbaudījuma adresāts

Iestājpārbaudījumu veic pretendenti, atbilstoši Rīgas valsts vācu ģimnāzijas Uzņemšanas kārtībai (5.04.2022.) uzņemšanai vispārējās pamatizglītības 2. posma (7.-9.klase) izglītības programmā Rīgas Valsts vācu ģimnāzijā

Darba uzbūve

Darbs veidots *vācu valodā*, tam ir viens variants. Izpildei paredzētais laiks ir 30 minūtes.

Iestājpārbaudījuma darba daļu īpatsvars un izpildei paredzamais laiks

|  |  |  |
| --- | --- | --- |
| Daļa  | Daļas īpatsvars %  | Izpildes laiks, min  |
| Lasīšana, valodas lietojums  | 70  | 20  |
| Rakstīšana  | 30  | 10  |

Uzdevumu veidi

|  |  |
| --- | --- |
| Uzdevumu veidi  | Īpatsvars visā darbā, %   |
| Pareizo atbilžu izvēle  | 50  |
| Tukšo vietu aizpildīšana  | 20  |
| Tekstveide  | 30  |

Palīglīdzekļi, kurus atļauts izmantot iestājpārbaudījuma laikā

Darbs veicams ar zilas vai melnas krāsas pildspalvu. Pie izglītojamajiem no brīža, kad ir pieejams pārbaudījuma materiāls līdz pārbaudījuma beigām, nedrīkst atrasties saziņas un informācijas apmaiņas ierīces.

Vērtēšanas kārtība

Iestājpārbaudījumu vērtē saskaņā ar iestājpārbaudījuma komisijas izstrādātiem vērtēšanas kritērijiem.

|  |  |
| --- | --- |
| Daļa  | Kritēriji  |
| Lasīšana, valodas lietojums  | Punktu iegūst par katru pareizi izvēlēto atbildi atbilstoši lasītajam tekstam. Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu.  |
| Rakstīšana  | Rakstīšanas darbs tiek vērtēts saskaņā ar RVVG eksāmenu komisijas izstrādātiem vērtēšanas kritērijiem. Tiek vērtēts darba saturs, teksta uzbūve, vārdu krājuma un struktūru bagātība, gramatisko struktūru un pareizrakstības precizitāte.  |

Iestājpārbaudījuma saturs

Tiek pārbaudīts valodas lietojums sekojošu tēmu ietvaros:

1. Darbības vārdu haben, sein pagātne.

2. Saliktā tagadne- Perfekts, darbības vārdu pamatformas.

3. Īpašības vārdu salīdzināmās pakāpes.

4. Lietvārdu akuzatīva locījums. Nenoteiktā artikula lietošana akuzatīvā aiz  izteiciena: Es gibt+ Akkusativ.

5. Personas vietniekvārdi datīvā.

6. Vor/nach+ Dativ. Prievārdi, kas norāda uz darbības laiku.

7. Vom/von der-zum/zu der. Prievārdi, kas norāda uz darbības vietu vai virzienu.

8. Palīgteikumi ar saikļiem dass, weil, denn, da.

9. Piederības vietniekvārdi.

10. Prievārdi ar datīva locījumu.

11.Pavēles izteiksme.

12. Modālo darbības vārdu locīšana tagadnē.

|  |  |
| --- | --- |
| Daļa  | Pārbaudāmās prasmes  |
| Lasīšana    |  lasa tekstu, lai atrastu vajadzīgo informāciju;   prot iegūt informāciju no dažādām teksta daļām konkrēta uzdevuma izpildei;  lieto zināšanas un prasmes par valodas struktūru, teikumu uzbūvi, leksiku.  |
| Rakstīšana  |  raksta e-pastu (apm. 50 - 60 vārdi), pamato savu viedokli ar argumentiem un piemēriem;  ievēro teksta uzbūves likumus, valodas izteiksmes līdzekļu un gramatisko struktūru pareizu lietojumu un pareizrakstību.  |